Heidi Solheim

Heidi Solheim (født 1982) er en norsk sangerinne/låtskriver. Hun er oppvokst i Øverbygd, Troms og er bosatt i Lillesand hvor hun jobber som artist på fulltid. Hun er utdannet bachelor i rytmisk vokal ved Musikkonservatoriet i Tromsø, med fordypning innenfor musikkartistutvikling. 

Solheim er låtskriver og vokalist i bluesrockbandet Pristine. Pristine kom ut med sitt første album, Detoxing i august 2011.Nordnorsk blues har større kraft enn krutt Også Aftenposten ga albumet terningkast fem.OsloPuls – Kraftfullt blikk for blues og rock Senere har bandet gitt ut No Regret i 2013 og Reboot i 2016.

20. februar 2012 kom Solheim ut med sin solodebut, albumet Found. Albumet ble utgitt av det Tromsø-baserte plateselskapet Finito Bacalao Records, og distribuert av Musikkoperatørene. Også denne platen ble godt mottatt av norsk presseNordnorsk soul som får snøen til å smelte, Hamar Arbeiderblad, Fædrelandsvennen og Østlendingen gav terningkast 5. Østlendingen skrev blant annet «..en soleklar Spellmannskandidat» etter å ha hørt albumet.Ostlendingen.no Hun har gitt ut flere barneplater, og ble nominert til Spellemannprisen 2021 for albumet En meter fra og Spellemannprisen 2025 for Dinosaus, begge i klassen barnemusikk . Hun fikk Kardemommestipendet i 2023.

Solheim deltok på den første utgaven av TV-programmet Idol i 2003, og stilte opp for Jørn Hoel under Det store korslaget i 2009. Hun deltok også under 2013-utgaven av The Voice – Norges beste stemme.

 Diskografi 

 Soloalbum 
 Found (2012, Finito Bacalao Records)
 Dinosaus (2014, Pristine Music Production)
 Dinosaus & Lortefall (2016, Pristine Music Production)
 The Note (2018, Pristine Music Production)
 En meter fra (2021, Pristine Music Production)
 Dinosaus (2025, Pristine Music Production)

 Pristine-album 
 Make Way (2008)
 Detoxing (2011)
 No Regret (2013)
 Reboot (2016)

 Bidrag på andre album 
 Let Love Surround You (Jardar Johansen, 2005)
 Nattmårra (KM Myrland, 2007)
 Sommer hele året 96-04 (Folk & Røvere, 2004)
 Julenatt i Blåfjell (Anita Skorgan, 2009)
 Sjelespor (KM Myrland, 2010)
 Undertaker (Urban Bluesband, 2010)
 Stars, Guitars & Motorcars (Badger, 2013)

 Referanser 

 Eksterne lenker 


  Folkebladet intervju 28. september 2013
  Dagbladet anmelder Found
  Østlendingen anmelder Found
  Utropia anmeldelse av Found
  Oppland Arbeiderblad anmelder Found
  Finnmarken intervjuer Heidi før The Voice 2013

Kategori:Norske låtskrivere
Kategori:Norske sangere
Kategori:Norske bluesmusikere